**Prilog 5. Opis poslova - Grupa 1 i Grupa 2**

**OPIS POSLOVA**

|  |  |
| --- | --- |
| **Naručitelj:** | Općina Viškovo |
| **Predmet nabave:** | Usluge psihologa za potrebe projekta „Za sretnije djetinjstvo“ |
| **Evidencijski broj nabave:** | 121/23 |

**OPĆI PODACI**

Projekt „ Za sretnije djetinjstvo“ usmjeren je na pružanje podrške djeci s područja općine Viškovo s poteškoćama u razvoju, ranog, predškolskog i školskog uzrasta, uključujući i učenike srednjih škola. Podrška se pruža kroz tri aktivnosti: rad rehabilitacijskog tima, mobilnog tima i školu trčanja.

Osnovni uvjet za sudjelovanje u projektu je da dijete ima prebivalište na području općine Viškovo. Za prijavu je potrebna dokumentacija iz koje je vidljiva poteškoća djeteta odnosno nalaz, mišljenje liječnika ili stručnjaka o važnosti uključivanja u programe rehabilitacijske ili psihosocijalne podrške, rješenje nadležnog tijela ili rješenje o primjerenom obliku školovanja. Ukoliko je dijete iz obitelji slabijih socijalno-ekonomskih mogućnosti, u program se uključuje temeljem rješenja na pravo korištenja dječjeg doplatka ili uz dokaz da je iz obitelji s troje i više djece.

**RAD STRUČNIH TIMOVA**

Za ostvarenje što boljih rezultata u radu s djecom koristit će se multidisciplinarni timski pristup kad god je to moguće. Nakon provedene stručne procjene, dijete se uključuje u jedan ili više oblika podrške, ovisno o njegovim potrebama te broju raspoloživih termina.

Svaki stručnjak priprema individualni plan rada iz vlastite domene, a koji se odnosi na individualan i/ili grupni rad, te način evaluacije napretka pojedinog djeteta. Članovi stručnih timova međusobno komuniciraju i razmjenjuju informacije, te predlažu način rada za optimalan razvoj i napredak pojedinog djeteta.

Zbog što efikasnije primjene odabranih metoda, a u cilju dobrobiti i napretka obuhvaćena djece, stručnjaci surađuju s obiteljima uključene djece, informiraju ih o odabranim metodama rada, te im preporučuju metode za rad kod kuće. Osim s roditeljima, stručnjaci surađuju i sa članovima stručnih timova vrtića i škola kako bi se osigurala optimalna sinergija svih uključenih, a za dobrobit i brži napredak djeteta.

Rehabilitacijski tim u sastavu psihologa, edukacijskog rehabilitatora s edukacijom iz senzorne integracije te logopeda radit će primarno s djecom s teškoćama u razvoju ranog, predškolskog i mlađeg školskog uzrasta. Rehabilitacijski tim djeluje u prostoru senzorne sobe u sklopu osnovne škole Sveti Matej u Viškovu, a stručna podrška uključuje individualne terapije i terapije u malim grupama. Na temelju stručne procjene i individualnih potreba djeteta poticat će razvoj kognitivnih, funkcionalnih, komunikacijskih i socijalnih vještina. Osim rada s djecom, u sklopu rehabilitacijskog tima provode se i radionice grupne podrške za roditelje.

Mobilni tim će djelovati u sastavu psihologa i socijalnog pedagoga, a radit će primarno s djecom s poteškoćama školskog uzrasta. Rad će biti organiziran na način da će mobilni tim odlaziti na teren u obitelj djeteta. Djetetu i njegovoj obitelji pružat će se podrška i savjetovanje ovisno o individualnim potrebama djeteta te procjeni stručnog tima.

Sportsku aktivnost u vidu škole trčanja vodit će treneri s iskustvom rada s osjetljivim skupinama djece. Treninzi će se odvijati u dvije skupine, mlađa grupa za uzrast od 1. do 4. razreda osnovne škole te starija grupa za uzrast od 5. razreda osnovne škole i stariji. Program vježbanja unutar svake grupe biti će prilagođen prema psihofizičkim sposobnostima polaznika u svrhu optimalnog razvoja potencijala svakog pojedinog djeteta. Sportska aktivnost doprinijet će socijalizaciji, motivaciji i razvijanju samopouzdanja uključene djece.

**GRUPA 1: USLUGE PSIHOLOGA ZA POTREBE REHABILITACIJSKOG TIMA**

Predviđeno je pružanje usluge stručne podrške psihologa u sklopu rehabilitacijskog tima u trajanju od 180 školskih sati u razdoblju do 31.12.2023. godine. Stručna podrška će uključivati terapijski rad s djecom u trajanju od 168 školskih sati, te vođenje radionica grupne podrške za roditelje u trajanju od 12 sati. Predviđeno je održati 6 radionica za roditelje u trajanju od 2 školska sata u razdoblju do 31.12.2023. godine. Usluga će se provoditi na lokaciji senzorne sobe i rehabilitacijskog kabineta, u prostoru osnovne škola „Sveti Matej“ na adresi Vozišće 13, 51216 Viškovo ili u obližnjem prostoru koji je adekvatan za rad u većim grupama.

**GRUPA 2: USLUGE PSIHOLOGA ZA POTREBE MOBILNOG TIMA**

Predviđeno je pružanje usluge psihologa u sklopu mobilnog tima u trajanju od ukupno 120 školskih sati tijekom u razdoblju do 31.12.2023. godine. Usluga će se provoditi na lokaciji na kojoj žive djeca obuhvaćena ovim projektom, a prema potrebi i u prostoru senzorne sobe i rehabilitacijskog kabinet u prostoru osnovne škola „Sveti Matej“, na adresi Vozišće 13, 51216 Viškovo.